En handelsreisendes død

En handelsreisendes død (originaltittel: Death of a Salesman) er et skuespill fra 1949 forfattet av Arthur Miller. Stykkets urpremiere på Morosco Theatre i New York ble en stor suksess, og produksjonen ble vist hele 742 ganger før stykket ble tatt av plakaten. Siden har dramaet gått sin seiersgang rundt i verden, og har også blitt satt opp en rekke ganger på norske scener. Norgespremieren var på Rogaland Teater i 1949, med Henrik Børseth i rollen som Willy Loman. Da den norske skuespilleren Henki Kolstad skulle pensjonere seg i 1985, valgte han En handelsreisendes død som sin avskjedsforestilling på Nationaltheatret. Han spilte samme rolle i Fjernsynsteatrets versjon fra 1962.


== Handling ==
Stykkets hovedperson er den omreisende handelsmannen Willy Loman. Vi møter dessuten hans hustru Linda og deres unge voksne sønner Biff og Happy. Stykket åpner i det Willy Loman kommer hjem fra nok en fruktesløs forretningsreise. Linda oppfordrer ham til å be firmaets sjef om å gi ham oppdrag i hjembyen i stedet, slik at Willy skal slippe alle reisene. Ektefellene diskuterer hvordan de skal betale ned på avdrag, og Willy beklager seg over at sønnen Biff, som skal komme hjem på ferie, ikke har «blitt til noe». Biff var en lovende idrettsmann på high school, men strøk i matematikk til avgangseksamen og begynte aldri på college.


== Noen roller ==
William «Willy» Loman - handelsreisende
Linda Loman - hans kone
Biff Loman - deres sønn
Harold «Happy» Loman - deres sønn
Charley - Familiens tidligere nabo og suksessrik forretningsmann
Bernard - Guttenes venn og Charleys sønn, som blir en vellykket advokat
Ben - Willys bror, som ifølge Willy har tjent seg rik på diamanter i Afrika
Howard Wagner - Willys sjef i firmaet hvor han er handelsreisende
Miss Forsythe - kvinne i restauranten, eskortepike/prostituert
Miss Francis - Willys elskerinne


== Teaterversjoner ==
1949: Rogaland Teater, Norgespremiere, men Henrik Børseth som Rilly, Dagny Gurvin som Linda. 
1985: Nationaltheatret, med Henki Kolstad som Willy, Rut Tellefsen som Linda og Hans Ola Sørlie som Biff.
2008:  Den Nationale Scene, med Lasse Lindtner som Willy, Karin Stautland som Linda, og Anders Dale som Biff.
2013: Trøndelag Teater, med Ingar Helge Gimle som Willy, Hildegunn Eggen som Linda og Espen Klouman Høiner som Biff.
2018: Nationaltheatret, med Atle Antonsen som Willy, Laila Goody som Linda og Olav Waastad som Biff. Regissør. Trond Espen Seim.


== TV-versjoner ==
1962: En norsk versjon produsert av Fjernsynsteatret.NRK TV Rollene spilles av Henki Kolstad (Willy Loman), Ragnhild Michelsen (Linda), Toralv Maurstad (Biff), Magne Bleness (Happy) og Per Bronken (Bernard). Regi: Arild Brinchmann.


== Filmversjoner ==
1985: En handelsreisendes død, med Dustin Hoffman som Willy, Kate Reid som Linda og John Malkovich som Biff.


== Oversettelser/versjoner ==
En handelsreisendes død, ved Peter Magnus (Gyldendal, 1950)
En selgers død, for Rogaland teater, 1989
Ein seljars død, ved Finn Kvalem m.fl. for Det norske teatret, 1997
En handelsreisendes død, ved Svein Sturla Hungnes for Oslo Nye Teater, 2005


== Referanser ==


== Eksterne lenker ==
(en) En handelsreisendes død på Internet Broadway Database
En handelsreisendes død i Scenewebarkivet.